Ռայան Թեդեր

Ռայան Բենջամին Թեդեր (անգլ.՝  Ryan Benjamin Tedder, հունիսի 26, 1979(1979-06-26), Թալսա), ամերիկյան երգիչ, երգահան և կոմպոզիտոր, OneRepublic ռոք խմբի վոկալիստը։ Նույնպես հայտնի է, որպես մի շարք կատարողների երգերի հեղինակ և պրոդյուսեր, ինչպիսիք են Ադելը, Բեյոնսեն, Ջեյմս Բլանտը, Ջենիֆեր Լոպեսը, Դեմի Լովատոն, Քելի Քլարկսոնը, Լեոնա Լյուիսը, Maroon 5, One Direction և այլք։ 2008 թվականին նրա հեղինակային երկու երգերը ամենալսվողն էին ռադիոյի պատմության մեջ։ Ռայանը առաջադրվել է «Գրեմմի» մրցանակին 8 անգամ։


== Կենսագրություն ==
Ծնվել է 1979 թվականի հունիսի 26-ին Թալսա փոքրիկ քաղաքում, Օկլահոմայում միսիոների և հոգևոր հայրերի ընտանիքում։ Նրա ազգանվան իրական թարգմանությունը «Թեդեր» է։ 3 տարեկանում Թեդերի հայրը սկսում է սովորեցնել որդուն դաշնամուր նվագել։ Ռայանը երգել սովորում է 7 տարեկանում ինքն իրեն՝ կրկնօրինակելով իր սիրելի արտիստներին՝ Ջոն Լենոնին, Փիթեր Գաբրիելին, Սթիվի Ուանդերին և Սթինգին։ 18 տարեկանից սկսած նա սկսում է արհեստավարժ ձևով՝ օրը երկու անգամ վոկալ պարապել։
Նա մեկնում է Կոլորադո-Սպրինգս՝ քրիստոնեական դպրոցում սովորելու, որտեղ ընկերանում է «OneRepublic» խմբի ապագա անդամ Զակ Ֆիլկինսի հետ (միասին նույն ֆուտբոլի թիմում էին մարզվում)։ Դրանից հետո նա 2011 թվականին ավարտում է խարիզմատիկ հոգևոր ինստիտուտը՝ ստանալով բակալավրի աստիճան։


== Կարիերա ==
Նախքան նա կընդունվեր DreamWorks վերապատրաստվելու, աշխատում է մատուցող և օգնական խանութում։ Առաջարկում է իր երգերը 300 դոլարով տարբեր պրոդյուսերների։ 21 տարեկանում Ռայանը դառնում է ’N Sync խմբի մասնակից։ Ռայանը կատարում է իր սեփական երգը` «The Look» և հաղթելով պայմանագիր է կնքում Լենսի խմբի հետ «Free Lance Entertainment», սակայն ալբոմ չի կարողանում ձայնագրել։ Ինչպես ասաց մի քանի տարի հետո Ռայանը, ամբողջ շոուն անիրական է եղել, հաղթանակը ոչնչի չի հանգեցրել։
2002 թվականին աչքի էր ընկնում հաջողակ հիփ-հոփ պրոդյուսեր Թիմբալենդը։ Նա հրավիրեց Ռայանին երգեր գրել տարբեր արտիստների համար։ Ռայանը համագործակցում է բազմաթիվ կատարողների հետ տարբեր ժանրերում։ Բայց Ռայանը ուզում էր աստղ դառնալ, այլ ոչ թե երգեր գրել նրանց համար։
2004 թվականից սկսած Ռայանի խումբը հայտնի է դառնում։ 2006 թվականին Թիմբալենդը հիմնադրում է իր ձայնագրության ստուդիան «Mosley Music group» և պայմանագիր է կնքում «OneRepublic» խմբի հետ։ Ավելի ուշ Ռայանը տեղափոխվում է ապրելու Լոս Անջելեսում։ Մեկ տարի հետո թողարկում է առաջին ալբոմը, որի կազմում էր «Apologize» երգը գրված Ռայանի կողմից։ Առաջին շաբաթում երգը ամերիկյան ռադիո-էջերում լսել էին 10.331 անգամ։
Նույն տարում հրապարակվում է «Bleeding Love» երգը, ամենավաճառված սինգլը 2007 թվականին Մեծ Բրիտանիայում։ 2009 թվականին Ռայանը առաջադրվում է Գրեմմի մրցանակաբաշխությունում և ստանում է «Տարվա Ձայնագրություն մրցանակ»։
2009 թվականին նրան մեղադրում են երկու երգերի ինքնագողության մեջ՝ Բեյոնսեի «Halo» և Քելի Քլարկսոնի «Already Gone»։ Հատկանշական է, որ «Halo» երգը ամենասկզբում գրված է եղել Լեոնա Լյուիսի համար։


== Անձնական կյանք ==
Ռայանը ամուսնացել է Ժենեևի հետ, նրանք ունեն որդի (ծնվել է 2010 թվականին Կոլորադոյում)։ Ռայանին ազգակից քույր և եղբայր Ադամը, Էշլին և Օստինը ստեղծել են «Sons of Sylvia» խումբը, որի համար Ռայանը գրել է «Love Left to Lose» երգը։


== Ստեղծագործությունների ցանկ ==


=== OneRepublic խմբի ալբոմներ ===
Dreaming Out Loud (2007)
Waking Up (2009)
Native (2013)


=== Համագործակցություն ===


== Ծանոթագրություններ ==


== Արտաքին հղումներ ==
Ամերիկյան ասոցացիայի եգերի հեղինակների ստեղծագործությունների ցանկը Archived 2011-05-23 at the Wayback Machine.